Fana Miymcōw skłŏdŏ sie ze trzech poźōmych pasōw: czornego, czerwōnego a żōłtego. Gyszichta. Czŏrno-czerwōno-złote farby wywodzōm sie ôd farb wapyna I Rajchu, użyto jejich po piyrszy rŏz we 1817 r. na zōmku Wartburg w czasie festynu studynckigo. Fana ôstała ôficjalnie przijyntŏ we 1848 r. Przijmowano że farby symbolizujōm: Czŏrny - niywola, czerwōny - krwŏwe bitwy, złoty - światło swobody. Gdy powstoło Niymiecke Cysŏrstwo przijynto fane czŏrno-bioło-czerwōnõ. Po upŏdku cysŏrstwa we 1918 r. a utworzyniu Weimarskej Republiki wkludzōnŏ bōła czŏrno-czerwōno-złoto fana. We 1933, po dojściu nazistōw do władzy, przijynto fanã z biołym kołym na czerwōnym zadku ze wrażōnōm w nim czŏrnōm swastykōm. Po II światowyj wojnie Miymcy ôstały podzielōne na Miymieckõ Dymokratycznõ Republikã a Federalnõ Republikã Miymcōw, bez co ukŏzały sie liczne propozycyje nowyj fany miyndzy inkszymi fany z krziżym skandynawskim w farbach Weimarskej Republiki. Fany MDR a FRM były take same, bez co we 1959 r. do fany MDR wkludzōno wapyn tego państwa. Po zjednoczyniu Miymicōw we 1990 prziwrōcōno fane czŏrno-czerwōno-złotõ. Hymn Miymcōw Wapyn Miymcōw Miymcy